Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu tapasi USA:n ulkoministeri Kerryn ja toivoo -
USA:n estävän vetollaan YK:n turvallisuusneuvostossa -
päätöslauselmaesityksen, joka vaatii palestiinalaisvaltion perustamista -
kahden vuoden sisällä.
2 000 Hamasin islamistitaistelijaa juhli Gazassa sotilasparaatilla -
perustamisensa 27-vuotispäivää, vannoen tuhoavansa Israelin.
Pääministeri Netanjahu kiitti kristittyjä, muslimeja ja druuseja, -
jotka palvelevat Israelin armeijassa, ja kutsui heitä juutalaiskansan veljiksi.
Palestiinalaisjohto on päättänyt tuoda YK:n turvallisuusneuvostolle -
keskiviikkona päätöslauselmaesityksen, -
jossa vaaditaan miehityksen loppumista kahden vuoden kuluessa.
Asiasta kerrottiin palestiinalaisjohdon eilisen Ramallahin kokouksen jälkeen.
Palestiinalaiset aikovat keskustella asiasta Euroopan maiden -
ja YK:n turvallisuusneuvoston jäsenten kanssa.
Ulkoministeri Kerryn matkaseurue- lähteiden mukaan -
USA:n hallinto ei ole vielä päättänyt miten toimia, -
jos palestiinalaisten päätöslauselma- esitys tuodaan turvallisuusneuvostolle.
Pääministeri Netanjahu tapasi ilta- päivällä USA:n ulkoministeri Kerryn.
Hän toivoo, että USA estäisi vetollaan turvallisuusneuvostossa -
sekä palestiinalaisten aloitteen että toisen päätöslauselmaesityksen, -
jonka Ranska, Britannia ja Saksa antanevat neuvostolle -
ja joka saattaisi johtaa yhä laajempaan konsensukseen.
Molemmissa lauselmaesityksissä vaaditaan, että Israelin hallinnan -
on päätyttävä alueilla, joita palestiinalaiset haluavat valtiolleen.
Aloitteissa asetetaan myös kahden vuoden takaraja sopimukselle.
Ennen matkaansa Netanjahu sanoi, että Israel aikoo torjua ehdot, -
jotka vaarantavat maan turvallisuuden.
Olemme viime vuosina toistuvasti torjuneet yrityksiä määrätä meille -
ehtoja, jotka ovat vahingollisia Israelin turvallisuudelle -
eivätkä edusta todellisia rauhanpyrkimyksiä.
Näin teemme tälläkin kertaa: emme hyväksy pyrkimyksiä -
sanella meille yksipuolisia, aikasidonnaisia ehtoja.
Tänä aikana, jolloin islamilainen terrori on saavuttamassa -
maailman joka kolkan, aiomme torjua kaikki yritykset, -
jotka edistäisivät terrorin kulkua kotiimme, Israelin valtion sisälle.
Sanon nämä asiat hyvin selvästi.
Aiomme pysyä lujina mahdollisista määräyksistä huolimatta.
Ulkoministeri Kerry matkusti Pariisiin,-
jossa hän tapasi palestiinalaisten pääneuvottelijan Erekatin.
Palestiinalaiset pyysivät USA:lta, -
ettei se käyttäisi veto-oikeuttaan palestiinalaisaloitteen estämiseksi.
Noin 2 000 aseistettua Hamasin islamistitaistelijaa -
juhli Gazassa perustamisensa 27-vuotispäivää -
vannoen tuhoavansa Israelin. Paraati oli Hamasin laajin voimannäyttö -
viime kesän taistelujen jälkeen Israelin ja islamistiryhmän välillä.
Israel-niminen illuusio tullaan hävittämään.
Al-Qassam-prikaati aikoo poistaa tämän harhan.
Hamasin sotilaallinen Al-Qassam-prikaati -
sanoi uuden yhteenoton Israelin kanssa olevan väistämätön, -
jollei sodan aikana tuhottuja kymmeniätuhansia rakennuksia -
jälleenrakenneta pian.
Al-Qassam-prikaati on luvannut ja vannonut teille, gazalaiset, -
että vapautuksenne on vain ajan kysymys.
Päivä, jona näette vapauden valon, -
on koittava hyvin pian.
Palestiinalaiset ovat olleet pettyneitä korjaustöiden hitauteen -
ja rakennusmateriaalien kulkuun Gazaan, kansainvälisten lahjoittajien -
luvattua hankkeisiin lokakuussa yli 5 miljardia dollaria.
Israel sekä islamisteja vastaan Siinailla kamppaileva Egypti -
pelkäävät Hamasin käyttävän rakennusmateriaaleja aseisiin -
ja tunneleihin tehdäkseen iskuja ja salakuljettaakseen aseita rajan yli.
Israel on syyttänyt Hamasia rakettien testilaukauksista -
Välimerelle viime viikkoina. Gazalaiset ovat kertoneet kuulleensa räjähdyksiä.
Rekat kuljettivat kolmea pitkän matkan rakettia -
ja toiset ajoneuvot lukuisia muita raketteja sotilasparaatissa.
Hamas esitteli miehittämättömiä ilma-aluksia -
osoituksena uusista ilmataistelu- kyvyistään tulevissa konflikteissa.
Hamasin tiedottaja Ubaida ylisti Irania -
rahallisesta ja aseellisesta avunannosta Hamasille.
Palestiinalaismies heitti hapoksi epäiltyä ainetta -
israelilaisperheen päälle viikonloppuna Länsirannalla -
haavoittaen miestä ja neljää lasta.
Palestiinalaismiestä ammuttiin tapauksen jälkeen.
Isku sattui tarkastuspisteellä Jerusalemin lähellä.
Poliisin tiedottaja Samri kertoi hyökkääjän heittäneen -
juutalaisperheen päälle tuntematonta ainetta, jota epäillään hapoksi.
Tapahtumapaikalla ollut siviilihenkilö ampui iskijää haavoittavasti.
Tapaus sattui aikana, jolloin jännitys on kiristynyt palestiinalaisten -
ja Israelin välillä, erityisesti Jerusalemissa ja Länsirannalla.
Neljän viime kuukauden aikana 10 israelilaista ja yksi ulkomaalainen -
on kuollut palestiinalaisten terrori- iskuissa ja kymmeniä loukkaantunut.
Egyptin ulkoministeri Shoukry varoitti,-
että palestiinalaisministeri Ziad Abu Einin kuolemaan johtanut tapaus, -
joka sattui mielenosoituksessa Israelin asutuspolitiikkaa vastaan, -
saattaisi johtaa kolmanteen väkivaltaiseen -
palestiinalaisten kansannousuun eli intifadaan.
Iso-Britannian parlamenttijäsenten eilisen Kairon-vierailun aikana -
Egyptin ulkoministeri sanoi, että Kairon konferenssissa -
tehdyt päätökset Gazan korjaustöistä tulisi toteuttaa nopeasti.
Hän vetosi palestiinalaisvaltion tunnustamisen puolesta -
Itä-Jerusalem pääkaupunkinaan.
Pääministeri Netanjahu osallistui eilen Nasaretissa tilaisuuteen, -
jonka oli järjestänyt Israelin kristittyjä armeijaan rekrytoiva taho.
Satoja ihmisiä oli läsnä tilaisuudessa, mukaan lukien monia sotilaita.
Rekrytointitahoa johtaa ortodoksikirkon Isä Gabriel Nadaf.
Hän kannustaa kristittyjä arabeja hakemaan Israelin armeijaan.
Joulukuun ensimmäisenä päivänä -
saatoin poikaani Avneria -
armeijan rekrytointitoimistoon Jerusalemissa.
Hän ilmoittautui vapaaehtoiseksi taistelusotilaaksi Israelin armeijaan.
Seuraavana päivänä, 2. joulukuuta, -
Isä Nadaf saattoi omaa poikaansa Jebrania -
rekrytointitoimistoon Tiberiaassa.
Hänkin ilmoittautui vapaaehtoiseksi taistelusotilaaksi Israelin armeijaan.
Olemme veljiä, olemme kumppaneita: -
kristittyjä, juutalaisia, druuseja ja muslimeja, -
jotka yhdessä puolustamme Israelin valtiota.
Yhä enemmän kristittyjä ja muslimeja -
ilmoittautuu vapaaehtoiseen armeijapalvelukseen Israelissa.
Druuseilla ja juutalaisilla on palvelus- velvollisuus. Druuseista 83 % -
suorittaa armeijan, useimmat vapaaehtoisesti taisteluyksiköissä.
Israelin juutalaisista 75 % suorittaa armeijapalveluksen.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman